
Parlamentul  României

Camera Deputaţilor

Comisia pentru muncă şi protecţie socială

Nr.27/324/27 septembrie 2007
R A P O R T

asupra propunerii legislative pentru modificarea şi completarea 
Legii nr.164/2001 privind pensiile militare de stat, a Legii nr.247/2005 privind pensiile magistraţilor, a Legii nr.96/2006 privind statutul deputaţilor şi al senatorilor, a Legii nr.7/2006 privind statutul funcţionarului public parlamentar
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 485 din 18 iunie 2007, cu dezbaterea pe fond în procedură obişnuită a  propunerii legislative pentru modificarea şi completarea Legii nr.164/2001 privind pensiile militare de stat, a Legii nr.247/2005 privind pensiile magistraţilor, a Legii nr.96/2006 privind statutul deputaţilor şi al senatorilor, a Legii nr.7/2006 privind statutul funcţionarului public parlamentar.
La întocmirea prezentului raport Comisia a avut în vedere:

· avizul negativ al Consiliului Legislativ
· avizul negativ al Consiliului Economic şi Social
· avizul negativ al Comisiei juridice, de disciplină şi imunităţi (nr.31/755/04.09.2007)
· avizul negativ al Comisiei pentru apărare, ordine publică şi siguranţă naţională (nr.32/505/27.06.2007)
· avizul negativ al Comisiei pentru drepturile omului, culte şi problemele minorităţilor naţionale (nr.25/453/06.09.2007)

· punctul de vedere negativ al Guvernului (nr.779/29.03.2007).
Propunerea legislativă are ca obiect de reglementare instituirea unui sistem unitar de calculare a pensiilor, indiferent de categoriile profesionale cărora li se aplică acest sistem.
Comisia propune Plenului Camerei Deputaţilor respingerea iniţiativei legislative întrucât textul acesteia nu cuprinde reglementări detaliate ci doar propune abrogarea unor articole, fără a fi menţionate care sunt acestea, din unele legi speciale care prevăd întreaga procedură de acordare a pensiilor unor categorii de beneficiari. Normele cuprinse în propunerea legislativă încalcă prevederile Legii nr.24/2000 privind normele de tehnică legislativă pentru elaborarea actelor normative, cu modificările şi completările ulterioare.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 26 septembrie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Georgeta Bratu – director, Ministerul Muncii, Familiei şi Egalităţii de Şanse
· d-na Cecilia Sebe – şef serviciu, Ministerul Muncii, Familiei şi Egalităţii de Şanse.

4. La lucrările comisiei au fost prezenţi 16 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi.
5. Propunerea legislativă a fost respinsă de Senat în şedinţa din 13 iunie 2007.
6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Gheorghe Barbu




Kerekes Károly 
Întocmit, 






Şef serviciu, 

Consilier Elena ANGHEL
 



Consilier Elena MESAROŞ

PAGE  
2

